**Δημοπρασία**

**για την επιλογή**

**Παρόχου Καθολικής Υπηρεσίας**

**Παραρτήματα Α-Ε του Τεύχους Προκήρυξης**

Μαρούσι, Οκτώβριος 2022

Εθνική Επιτροπή Τηλεπικοινωνιών και Ταχυδρομείων

**ΠΕΡΙΕΧΟΜΕΝΑ ΠΑΡΑΡΤΗΜΑΤΟΣ**

ΠΑΡΑΡΤΗΜΑ A : ΣΥΜΠΛΗΡΩΣΗ ΤΟΥ ΕΝΤΥΠΟΥ ΤΗΣ ΑΙΤΗΣΗΣ 3

ΠΑΡΑΡΤΗΜΑ Β: ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ ΣΥΜΜΕΤΟΧΗΣ 23

ΠΑΡΑΡΤΗΜΑ Γ: ΕΝΤΥΠΟ ΑΡΧΙΚΗΣ ΟΙΚΟΝΟΜΙΚΗΣ ΠΡΟΣΦΟΡΑΣ 24

ΠΑΡΑΡΤΗΜΑ Δ: ΥΠΟΔΕΙΓΜΑΤΑ ΕΝΤΥΠΩΝ ΔΗΜΟΠΡΑΣΙΑΣ ΠΟΛΛΑΠΛΩΝ ΓΥΡΩΝ 25

ΠΑΡΑΡΤΗΜΑ Ε: ΣΥΜΒΑΣΗ ΑΝΑΘΕΣΗΣ ΕΡΓΟΥ 32

# 

# ΠΑΡΑΡΤΗΜΑ A : ΣΥΜΠΛΗΡΩΣΗ ΤΟΥ ΕΝΤΥΠΟΥ ΤΗΣ ΑΙΤΗΣΗΣ

Η Αίτηση συνοδεύεται από τα παρακάτω δικαιολογητικά. Παρακάτω παρέχονται οδηγίες για τη συμπλήρωση του εντύπου της Αίτησης.

**Οδηγίες για τη συμπλήρωση του εντύπου της Αίτησης**

Οι αριθμοί των παραγράφων των οδηγιών, αντιστοιχούν σε πεδία των τμημάτων της Αίτησης. Επισυνάψατε όλα τα δικαιολογητικά.

**Τμήμα Ι : Στοιχεία Αιτούντος Παρόχου (Συμμετέχων στη Δημοπρασία):**

1. Όνομα και διεύθυνση του αιτούντος.
2. Νομική μορφή του αιτούντος. Σε περίπτωση φυσικού προσώπου υποβάλλεται νομίμως επικυρωμένο αντίγραφο αστυνομικής ταυτότητας ή διαβατηρίου.
3. ΑΦΜ του αιτούντος στο Κράτος όπου έχει την έδρα του και Αριθμός Μητρώου ΕΕΤΤ.
4. Νόμιμοι εκπρόσωποι και αντίκλητος του αιτούντος στην Ελλάδα (συμπεριλαμβανομένου αριθμού τηλεφώνου και e-mail).
5. Εξουσιοδοτημένα πρόσωπα για αντιπροσώπευση του Συμμετέχοντος στη διαδικασία, προσκομίζοντας έγγραφο παροχής ειδικής πληρεξουσιότητας προς εκείνον που εκπροσωπεί τον Συμμετέχοντα στη διαδικασία.

**Τμήμα ΙΙ: Πιστοποιητικά προς επισύναψη**

Οι Συμμετέχοντες επί ποινή αποκλεισμού προσκομίζουν τα ακόλουθα έγγραφα:

1. Απόσπασμα ποινικού μητρώου. Η υποχρέωση προσκόμισης του ως άνω αποσπάσματος αφορά και στα μέλη του διοικητικού, διευθυντικού ή εποπτικού οργάνου του εν λόγω οικονομικού φορέα ή στα πρόσωπα που έχουν εξουσία εκπροσώπησης, λήψης αποφάσεων ή ελέγχου σε αυτό.
2. Αποδεικτικό ενημερότητας εκδιδόμενο από την Α.Α.Δ.Ε. για την απόδειξη εκπλήρωσης των φορολογικών υποχρεώσεων τους.
3. Πιστοποιητικό εκδιδόμενο από τον e-ΕΦΚΑ για την απόδειξη της εκπλήρωσης των υποχρεώσεων προς τους οργανισμούς κοινωνικής ασφάλισης.
4. Υπεύθυνη δήλωση ότι δεν έχει εκδοθεί δικαστική ή διοικητική απόφαση με τελεσίδικη και δεσμευτική ισχύ για την αθέτηση των υποχρεώσεών τους όσον αφορά στην καταβολή φόρων ή εισφορών κοινωνικής ασφάλισης.
5. Ενιαίο Πιστοποιητικό Δικαστικής Φερεγγυότητας από το αρμόδιο Πρωτοδικείο, από το οποίο προκύπτει ότι δεν τελούν υπό πτώχευση, πτωχευτικό συμβιβασμό ή υπό αναγκαστική διαχείριση ή δικαστική εκκαθάριση ή ότι δεν έχουν υπαχθεί σε διαδικασία εξυγίανσης. Για τις ΙΚΕ προσκομίζεται επιπλέον και πιστοποιητικό του Γ.Ε.Μ.Η. περί μη έκδοσης απόφασης λύσης ή κατάθεσης αίτησης λύσης του νομικού προσώπου, ενώ για τις ΕΠΕ προσκομίζεται επιπλέον πιστοποιητικό μεταβολών.
6. Πιστοποιητικό του Γ.Ε.Μ.Η. από το οποίο προκύπτει ότι το νομικό πρόσωπο δεν έχει λυθεί και τεθεί υπό εκκαθάριση με απόφαση των εταίρων.
7. Εκτύπωση της καρτέλας «Στοιχεία Μητρώου/ Επιχείρησης» από την ηλεκτρονική πλατφόρμα της Ανεξάρτητης Αρχής Δημοσίων Εσόδων, όπως αυτά εμφανίζονται στο taxisnet, από την οποία να προκύπτει η μη αναστολή της επιχειρηματικής δραστηριότητάς τους.

Τα πιστοποιητικά II.1 έως και II.6 πρέπει να έχουν εκδοθεί έως τρεις (3) μήνες πριν από την υποβολή τους. Ελλείψει αυτών, προσκομίζεται ισοδύναμο έγγραφο που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας, από το οποίο προκύπτει ότι πληρούνται αυτές οι προϋποθέσεις.

1. Για την απόδειξη της νόμιμης εκπροσώπησης, στις περιπτώσεις που ο Συμμετέχων είναι νομικό πρόσωπο και υποχρεούται, κατά την κείμενη νομοθεσία, να δηλώνει την εκπροσώπηση και τις μεταβολές του στο ΓΕΜΗ, προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του, εκτός αν φέρει συγκεκριμένη χρονική ισχύ.
2. Για την απόδειξη της νόμιμης σύστασης και των μεταβολών του νομικού προσώπου γενικό πιστοποιητικό μεταβολών του ΓΕΜΗ, εφόσον έχει εκδοθεί έως τρεις (3) μήνες πριν από την υποβολή του.

Στις λοιπές περιπτώσεις τα κατά περίπτωση νομιμοποιητικά έγγραφα σύστασης και νόμιμης εκπροσώπησης (όπως καταστατικά, πιστοποιητικά μεταβολών, αντίστοιχα ΦΕΚ, αποφάσεις συγκρότησης οργάνων διοίκησης σε σώμα, κλπ., ανάλογα με τη νομική μορφή του οικονομικού φορέα), συνοδευόμενα από υπεύθυνη δήλωση του νόμιμου εκπροσώπου ότι εξακολουθούν να ισχύουν κατά την υποβολή τους.

Σε περίπτωση που για τη συμμετοχή/εκπροσώπηση στο πλαίσιο της παρούσας διαδικασίας ανάθεσης έχουν χορηγηθεί εξουσίες σε πρόσωπο πλέον αυτών που αναφέρονται στα παραπάνω έγγραφα, προσκομίζεται επιπλέον απόφαση- πρακτικό του αρμοδίου καταστατικού οργάνου διοίκησης του νομικού προσώπου με την οποία χορηγήθηκαν οι σχετικές εξουσίες. Όσον αφορά τα φυσικά πρόσωπα, εφόσον έχουν χορηγηθεί εξουσίες σε τρίτα πρόσωπα, προσκομίζεται εξουσιοδότηση του οικονομικού φορέα.

Οι αλλοδαποί οικονομικοί φορείς προσκομίζουν τα προβλεπόμενα, κατά τη νομοθεσία της χώρας εγκατάστασης, αποδεικτικά έγγραφα, και εφόσον δεν προβλέπονται, υπεύθυνη δήλωση του νόμιμου εκπροσώπου, από την οποία αποδεικνύονται τα ανωτέρω ως προς τη νόμιμη σύσταση, μεταβολές και εκπροσώπηση του οικονομικού φορέα.

Οι ως άνω υπεύθυνες δηλώσεις γίνονται αποδεκτές, εφόσον έχουν συνταχθεί μετά την δημοσίευση του τεύχους προκήρυξης.

Από τα ανωτέρω έγγραφα πρέπει να προκύπτουν η νόμιμη σύσταση του οικονομικού φορέα, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουν νόμιμα την εταιρία κατά την ημερομηνία διενέργειας του διαγωνισμού (νόμιμος εκπρόσωπος, δικαίωμα υπογραφής κλπ.), τυχόν τρίτοι, στους οποίους έχει χορηγηθεί εξουσία εκπροσώπησης, καθώς και η θητεία του/των ή/και των μελών του οργάνου διοίκησης/ νόμιμου εκπροσώπου.

Τα αποδεικτικά έγγραφα συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα, επικυρωμένη είτε από πρόσωπο αρμόδιο κατά τις κείμενες διατάξεις της εθνικής νομοθεσίας είτε από πρόσωπο κατά νόμο αρμόδιο της χώρας στην οποία έχει συνταχθεί το έγγραφο.

**Τμήμα ΙΙΙ : Έγγραφα σχετικά με το ιδιοκτησιακό καθεστώς:**

1. Μετοχική ή εταιρική σύνθεση του αιτούντος

Περιγράψτε λεπτομερώς τη μετοχική σύνθεση του Συμμετέχοντος (είδος, αριθμό, αξία και διασπορά των μετοχών). Περιγράψτε λεπτομερώς ποιοι είναι οι κάτοχοι των μετοχών του Συμμετέχοντος (παροχή λίστας κατόχων με Επωνυμία και αριθμό μετοχών που τους αντιστοιχεί). Σε περίπτωση εταιρειών με μετοχές εισηγμένες στο Χρηματιστήριο απαιτείται αναφορά των μετόχων καθώς και του αριθμού των μετοχών που τους αντιστοιχεί εφόσον έχουν ποσοστό άνω του 5% και προσκόμιση βεβαίωσης του Χρηματιστηρίου ότι πρόκειται περί Εισηγμένης εταιρείας.

**Τμήμα ΙV : Στοιχεία που αποδεικνύουν την Αποτελεσματικότητα και Αξιοπιστία του αιτούντος**

Οι ενδιαφερόμενες επιχειρήσεις, προκειμένου να διαπιστωθεί ότι είναι αξιόπιστες για την παροχή Καθολικής Υπηρεσίας, σύμφωνα με το άρθρο 12 της Υπουργικής Απόφασης με αριθ. 7435 ΕΞ 2022/28-02-2022 (Β’ 1297) και την υπ’ αριθ. 1039/6/18-7-2022 Απόφαση της ΕΕΤΤ «Πρόσκληση Εκδήλωσης Ενδιαφέροντος για την παροχή καθολικής υπηρεσίας», υποβάλλουν στην ΕΕΤΤ τα ακόλουθα στοιχεία αξιοπιστίας στα αντίστοιχα τμήματα της Αίτησης. Σημειώνεται δε, ότι τα στοιχεία αξιοπιστίας (Τμήμα ΙV.1, Τμήμα ΙV.2, Τμήμα ΙV.3, Τμήμα ΙV.4 και Τμήμα ΙV.5) συνυποβάλλονται υποχρεωτικά με την Αίτηση Συμμετοχής στη Δημοπρασία, εκτός από τις περιπτώσεις κατά τις οποίες ο αιτών έχει ήδη υποβάλει τα εν λόγω στοιχεία στο πλαίσιο της διαδικασίας πρόσκλησης εκδήλωσης ενδιαφέροντος που προηγήθηκε[[1]](#footnote-1) και συμπεριλαμβάνεται στην Απόφαση της ΕΕΤΤ ΑΠ 1047/1/14-10-2022 «Κατάρτιση καταλόγου με ενδιαφερόμενες επιχειρήσεις για την παροχή Καθολικής Υπηρεσίας που πληρούν τα κριτήρια του άρθρου 12 της Υπουργικής Απόφασης με αριθ. 7435 ΕΞ 2022/28-02-2022 (Β’ 1297)».

**Τμήμα IV.1: Έγγραφα στα οποία θα περιγράφεται αναλυτικά η λειτουργία του δημόσιου δικτύου ηλεκτρονικών επικοινωνιών του Συμμετέχοντος. Τα υποβληθέντα στοιχεία οφείλουν να αποδεικνύουν τη δυνατότητα κάλυψης του συνόλου της επικράτειας.**

Ο Συμμετέχων:

1) Καταθέτει τεχνική έκθεση, από την οποία προκύπτει ότι η συγκεκριμένη επιχείρηση έχει τη δυνατότητα παροχής α) υπηρεσιών φωνητικών επικοινωνιών συμπεριλαμβανομένης της υποκείμενης σύνδεσης σε σταθερή θέση και β) υπηρεσιών επαρκούς ευρυζωνικής πρόσβασης στο διαδίκτυο, ικανοποιώντας κάθε σχετικό αίτημα εφόσον αυτό είναι εύλογο.

2) Καταθέτει τα παρακάτω στοιχεία αναφορικά με το δημόσιο δίκτυο ηλεκτρονικών επικοινωνιών που διαθέτει:

* Περιγραφή δικτύου στη γεωγραφική περιοχή στην οποία ο υποψήφιος πάροχος ενδιαφέρεται να παρέχει υπηρεσίες.
* Βαθμός κάλυψης γεωγραφικής περιοχής.
* Τρόποι διασφάλισης παροχής υπηρεσιών στο σύνολο της γεωγραφικής περιοχής στην οποία επιθυμεί να ορισθεί πάροχος Καθολικής Υπηρεσίας.

**Τμήμα IV.2: Έγγραφα στα οποία περιγράφεται αναλυτικά η γεωγραφική κάλυψη, η έκταση και η πυκνότητα του δημόσιου δικτύου ηλεκτρονικών επικοινωνιών της επιχείρησης, καθώς και η ικανότητα του ανωτέρω δικτύου αυτής να αντιδρά σε απρόσμενες καταστάσεις βάσει σαφώς καθορισμένων σχεδίων δράσης από τον πάροχο.**

Ο Συμμετέχων:

1. Υποβάλλει τεχνική έκθεση, από την οποία προκύπτει ότι είναι σε θέση να αντιμετωπίσει αποτελεσματικά απρόσμενες καταστάσεις έτσι ώστε να εξασφαλίζεται η λειτουργικότητα του δικτύου του. Στην έκθεση αυτή περιλαμβάνονται, μεταξύ άλλων, τα ακόλουθα στοιχεία σχετικά με τη δυνατότητα αντιμετώπισης απρόσμενων καταστάσεων:

1.1. Περιγραφή προληπτικών μέτρων για τη διασφάλιση της διαθεσιμότητας και της ασφάλειας των δικτύων και των υπηρεσιών σε έκτακτες περιπτώσεις.

1.2. Περιγραφή σχεδίων δράσης σε περιπτώσεις ανωτέρας βίας.

1.3. Κατάθεση συγκεκριμένων στοιχείων που αποδεικνύουν ότι ο υποψήφιος πάροχος σε περιπτώσεις έκτακτης ανάγκης :

α) έχει τα τεχνικά μέσα να υποστηρίξει τη λειτουργία του δικτύου και χωρίς εξωτερική πηγή ενέργειας,

β) έχει τα τεχνικά μέσα να δρομολογήσει την κίνηση και εκτός εγκαταστάσεων που έχουν τεθεί εκτός λειτουργίας λόγω βλάβης και,

γ) είναι σε θέση να διαχειριστεί τυχόν αυξημένη κίνηση.

2. Υποβάλλει στοιχεία αναφορικά με το δημόσιο δίκτυο ηλεκτρονικών επικοινωνιών που διαθέτει, ως ακολούθως:

2.1 Γενικά στοιχεία:

α. Περιγραφή δικτύου κορμού/ δικτύου πρόσβασης.

β. Περιγραφή γεωγραφικής κάλυψης δικτύου, βαθμός κάλυψης.

2.2 Περιγραφή Διαχείρισης δικτύου:

α. Προσωπικό που απασχολείται με τη διαχείριση του δικτύου (αριθμός ατόμων, προσόντα και γεωγραφικός καταμερισμός) με ιδιαίτερη αναφορά στο προσωπικό που απασχολείται με τη διαχείριση του δικτύου στη γεωγραφική περιοχή στην οποία επιθυμεί να ορισθεί Πάροχος Καθολικής Υπηρεσίας.

β. Διαχείριση προβλημάτων/βλαβών στη συγκεκριμένη γεωγραφική περιοχή (χρόνος αντιμετώπισης, περιπτώσεις αργιών κλπ.) με ιδιαίτερη αναφορά στη διαχείριση προβλημάτων/ βλαβών στη γεωγραφική περιοχή στην οποία επιθυμεί να ορισθεί πάροχος Καθολικής Υπηρεσίας.

γ. Περιγραφή της διαχείρισης των στοιχείων των χρηστών, ιδίως αναφορικά με τη διαχείριση των προσωπικών τους δεδομένων και του σεβασμού του απορρήτου των τηλεπικοινωνιών.

δ. Περιγραφή συστήματος διαχείρισης λογιστικών στοιχείων και αποθήκευση δεδομένων.

2.3 Γενικά στοιχεία σχετικά με το τεχνικό προσωπικό:

Τεχνικό προσωπικό (αριθμός ατόμων, τεχνογνωσία, ιεραρχική δομή, γεωγραφική κατανομή).

**Τμήμα IV.3: Έγγραφα σχετικά με τα έτη της συνολικής επιχειρηματικής δραστηριότητας και τα δημοσιευμένα οικονομικά στοιχεία του Συμμετέχοντος στη Δημοπρασία των τελευταίων 3 οικονομικών χρήσεων**

Ο Συμμετέχων στη δημοπρασία πρέπει να αποδείξει ότι είναι, οικονομικά και οργανωτικά, σε θέση να εξασφαλίσει την παροχή υπηρεσιών, καθ’ όλη την διάρκεια της ανάληψης του έργου.

Συγκεκριμένα ο Συμμετέχων στη δημοπρασία είναι υποχρεωμένος να υποβάλλει τα ακόλουθα στοιχεία:

**1. Στοιχεία γενικού περιεχομένου:**

* Γενική επιχειρηματική & οικονομική στρατηγική της εταιρίας.
* Ισχύουσα εμπορική θέση στη τηλεπικοινωνιακή αγορά με τα πιο πρόσφατα στοιχεία και προοπτικές.
* Γενικότερη πολιτική συμμετοχών σε άλλες εταιρείες.
* Οργανωτική δομή σύμφωνα με τις απαιτήσεις ανάληψης του έργου.
* Συνολικά έτη επιχειρηματικής δραστηριότητας.

**2. Παρουσίαση οικονομικών καταστάσεων:**

Προκειμένου να καταστεί δυνατή η αξιολόγηση των οικονομικών δυνατοτήτων του υποψηφίου και ο συνολικός προγραμματισμός του καθ’ όλη τη διάρκεια της ανάληψης του έργου της Καθολικής Υπηρεσίας, ο υποψήφιος πάροχος οφείλει να υποβάλλει τα κατωτέρω στοιχεία:

* Ετήσιες οικονομικές καταστάσεις για τα τρία τελευταία έτη, μαζί με τις προβλέψεις καθ’ όλη τη διάρκεια της ανάληψης της υπηρεσίας.
* Εκθέσεις Διοικητικού Συμβουλίου των τριών (3) τελευταίων ετών.
* Βεβαίωση Ορκωτού Λογιστή για τις τρείς (3) τελευταίες χρήσεις. Στη περίπτωση που ο τελευταίος έχει εκφράσει επιφυλάξεις, προειδοποιήσεις ή έχει ζητήσει συμπληρωματικά στοιχεία στις αναφορές που έχει συντάξει κατά την χρονική αυτή περίοδο, αυτές οφείλεται να γνωστοποιούνται.

**3. Αναλυτικά στοιχεία που πρέπει να υποβληθούν**

Στα υποβληθέντα στοιχεία οφείλουν να παρουσιάζονται λεπτομερώς τα παρακάτω:

* Τρόπος χρηματοδότησης των τριών τελευταίων χρήσεων και προβλέψεις για όλη τη διάρκεια παραχώρησης του έργου.
* Κατάλογος των επενδύσεων των τριών τελευταίων χρόνων και τρόπος χρηματοδότησής τους, με κατάλογο σχετικών προβλέψεων για όλη τη διάρκεια της προβλεπόμενης ανάληψης του έργου.
* Διαχείριση χρηματοοικονομικού κινδύνου.

Η ΕΕΤΤ θα εκτιμήσει την επάρκεια χρηματοοικονομικών πόρων του υποψηφίου, με βάση ένα ελάχιστο ετήσιο ποσό μετοχικού κεφαλαίου ή ιδίων κεφαλαίων ή αναπόσβεστης αξίας παγίων ύψους τουλάχιστον είκοσι εκατομμυρίων ευρώ (€ 20.000.000,00) για τα τελευταία τρία οικονομικά έτη. Σε περίπτωση νεοσύστατης εταιρείας ή εταιρείας με λειτουργία μικρότερη των τριών ετών, για τα έτη που δεν έχουν δημοσιευθεί ισολογισμοί λαμβάνονται υπόψη μόνον οι δημοσιευμένοι ισολογισμοί των συμμετεχόντων σε αυτή νομικών προσώπων. Στη περίπτωση μεμονωμένου φυσικού προσώπου το ποσό της ανωτέρω παραγράφου τεκμαίρεται με κατάθεση σε τραπεζικό λογαριασμό του οποίου αποκλειστικός δικαιούχος είναι το εν λόγω φυσικό πρόσωπο.

**Τμήμα ΙV.4: Έγγραφα τα οποία θα περιγράφουν αναλυτικά το σχέδιο ανάπτυξης του δημόσιου δικτύου ηλεκτρονικών επικοινωνιών που διαθέτει ο πάροχος**

Ο Συμμετέχων οφείλει να υποβάλλει σχέδιο ανάπτυξης του δημόσιου δικτύου του ηλεκτρονικών επικοινωνιών για τη βελτίωση της κάλυψης και της ποιότητας παροχής των υπηρεσιών στο πλαίσιο των υποχρεώσεών του ως παρόχου καθολικής υπηρεσίας, εφόσον κρίνει ότι είναι αναγκαίο με βάση την υφιστάμενη ανάπτυξη του δικτύου του.

Ειδικότερα, ο Συμμετέχων υποβάλλει τουλάχιστον τριετές σχέδιο [ελάχιστη περίοδος ορισμού] στο οποίο περιγράφονται οι προτεινόμενες βελτιώσεις και αναβαθμίσεις του δικτύου του στις γεωγραφικές περιοχές ενδιαφέροντος και περιλαμβάνονται τουλάχιστον τα ακόλουθα στοιχεία:

α) Με ποιο τρόπο και σε ποιο βαθμό η κάλυψη και η ποιότητα των υπηρεσιών θα βελτιωθούν στην περιοχή ενδιαφέροντος.

β) Η αναμενόμενη ημερομηνία έναρξης και ολοκλήρωσης κάθε βελτίωσης/ αναβάθμισης και το εκτιμώμενο κόστος της επένδυσης για κάθε έργο, το οποίο θα χρηματοδοτείται μέσω του ταμείου για την καθολική υπηρεσία.

γ) Οι συγκεκριμένες γεωγραφικές περιοχές στις οποίες θα πραγματοποιηθούν οι βελτιώσεις/ αναβαθμίσεις.

δ) Εκτίμηση του πληθυσμού που θα ωφεληθεί από τα βελτιωτικά έργα.

Το σχέδιο ανάπτυξης δικτύου που θα υποβληθεί είναι δεσμευτικό και η ΕΕΤΤ θα ελέγξει την εφαρμογή του.

**Τμήμα IV.5: Έγγραφα σχετικά με τη δυνατότητα παροχής υπηρεσιών καθολικής υπηρεσίας καθορισμένης ελάχιστης ποιότητας στο σύνολο της ελληνικής επικράτειας:**

Ο Συμμετέχων οφείλει να υποβάλλει έκθεση με την οποία να αποδεικνύεται ότι έχει τη δυνατότητα παροχής υπηρεσιών καθολικής υπηρεσίας, με τα χαρακτηριστικά που ορίζονται στην υπουργική απόφαση 7435 ΕΞ 2022/ 28-2-2022, σύμφωνα με τους στόχους επίδοσης όπως αυτοί ορίζονται στην απόφαση της ΕΕΤΤ Α.Π. 1027/4/18-4-2022 «Κανονισμός για τον καθορισμό των δεικτών ποιότητας και των στόχων επίδοσης στην παροχή Καθολικής Υπηρεσίας».

Επιπλέον, ο Συμμετέχων υποβάλλει τα ακόλουθα στοιχεία:

α) Επιδόσεις που αναμένεται να επιτευχθούν αναφορικά με τους στόχους επίδοσης παροχής των υπηρεσιών για τις οποίες είναι υποψήφια η επιχείρηση, όπως αυτοί περιγράφονται στην απόφαση της ΕΕΤΤ Α.Π. 1027/4/18-4-2022 «Κανονισμός για τον καθορισμό των δεικτών ποιότητας και των στόχων επίδοσης στην παροχή Καθολικής Υπηρεσίας».

β) Περιγραφή της μεθόδου και της διαδικασίας υπολογισμού των τιμών των δεικτών ποιότητας λαμβάνοντας υπόψη τις διατάξεις της κείμενης νομοθεσίας.

γ) Περιγραφή των μέτρων που πρόκειται να ληφθούν προκειμένου να επιτευχθούν οι τιμές στόχοι των δεικτών ποιότητας σύμφωνα με την ανωτέρω απόφαση.

δ) Επιδόσεις της εταιρείας για την προηγούμενο έτος αναφορικά με τους δείκτες ποιότητας που ορίζονται στην προαναφερθείσα απόφαση της ΕΕΤΤ Α.Π. 1027/4/18-4-2022, όπως ισχύει, για τη γεωγραφική περιοχή για την οποία η επιχείρηση ενδιαφέρεται να αναλάβει την υποχρέωση παροχής των στοιχείων Καθολικής Υπηρεσίας.

**Τμήμα V: Δήλωση αποδοχής των όρων της διαδικασίας και δέσμευση παροχής υπηρεσιών σύμφωνα με τις ισχύουσες κάθε φορά διατάξεις:**

Ο Συμμετέχων στη Δημοπρασία οφείλει να δηλώσει ότι αποδέχεται τους όρους και την διαδικασία της παρούσας δημοπρασίας. Επιπρόσθετα, όπως σαφώς ορίζεται και στην ενότητα 3.1.3 της παρούσας προκήρυξης, ο Συμμετέχων στη Δημοπρασία οφείλει να δεσμευτεί με σαφή δήλωσή του, κατά την υποβολή του Φακέλου Αίτησης Συμμετοχής του στη διαγωνιστική διαδικασία, ότι θα παρέχει τις σχετικές υπηρεσίες, εφόσον τελικά επιλεγεί, σύμφωνα με το νομοθετικό πλαίσιο που διέπει την παροχή Καθολικής Υπηρεσίας, για το συνολικό χρονικό διάστημα που θα οριστεί.

Συγκεκριμένα ο Συμμετέχων στη Δημοπρασία οφείλει να δηλώσει ότι:

1. Aποδέχεται τους όρους της Δημοπρασίας όπως περιγράφονται στο Τεύχος Προκήρυξης και ότι συνάδει με τις προϋποθέσεις που περιγράφονται σε αυτό.
2. Νομιμοποιείται να συμμετέχει στην Δημοπρασία τόσο σε σχέση με την υποβολή Προσφορών όσο και σε σχέση με τις υποχρεώσεις οι οποίες απορρέουν από το νομοθετικό πλαίσιο παροχής των σχετικών υπηρεσιών που εκδηλώνει ενδιαφέρον για την παροχή τους και οι οποίες αποτελούν το αντικείμενο της Δημοπρασίας.
3. Θα προσφέρει τις σχετικές υπηρεσίες, εφόσον επιλεγεί ως πάροχος Καθολικής Υπηρεσίας, σύμφωνα με το νομοθετικό πλαίσιο που διέπει την παροχή Καθολικής Υπηρεσίας, για το συνολικό χρονικό διάστημα του ορισμού του.
4. Σύμφωνα με το στοιχείο γ) της παραγράφου 5 του άρθρου 11 της Υπουργικής Απόφασης με αριθ. 7435 ΕΞ 2022/28-02-2022 (Β’ 1297), η χρέωση στον τελικό χρήστη των στοιχείων καθολικής υπηρεσίας, όπως αυτά ορίζονται στο Παράρτημα, της εν λόγω Υπουργικής Απόφασης θα είναι χαμηλότερη ή ίση με είκοσι επτά (27) ευρώ το μήνα συμπεριλαμβανομένου Φ.Π.Α. και τελών.
5. Οι πληροφορίες που περιλαμβάνονται στην Αίτηση είναι αληθείς, ακριβείς και πλήρεις.

|  |  |  |
| --- | --- | --- |
| **ΑΙΤΗΣΗ ΣΥΜΜΕΤΟΧΗΣ ΣΤΗ ΔΗΜΟΠΡΑΣΙΑ**  **Τμήμα Ι : Στοιχεία Αιτούντος** | | |
| **I.1.** | **Επωνυμία:** |  |
|  |  |  |
|  | **Διεύθυνση:** |  |
|  |  |  |
|  |  |  |
|  |  |  |
| **Ι.2.** | **Νομική μορφή** |  |
|  | **Επικυρωμένο αντίγραφο αστυνομικής ταυτότητας ή διαβατηρίου** | **Προς επισύναψη** |
|  |  |  |
| **Ι.3.** | **ΑΦΜ/Δ.Ο.Υ/ΑΡΙΘΜ. ΜΗΤΡΩΟΥ ΕΕΤΤ:** |  |
|  |  |  |
|  |  |  |
|  |  |  |
| **Ι.4.** | **Ορισμός Αντικλήτου** | **Προς επισύναψη τα αναγκαία νομιμοποιητικά έγγραφα** |
|  |  |  |
|  | **Όνομα:** |  |
|  | **Επώνυμο:** |  |
|  | **Όνομα Πατρός:** |  |
|  | **Τόπος και έτος γεννήσεως:** |  |
|  | **Υπηκοότητα:** |  |
|  | **Διεύθυνση κατοικίας:** |  |
|  | **Διεύθυνση επικοινωνίας:** |  |
|  | **ΑΦΜ/Δ.Ο.Υ:** |  |
|  | **Τηλέφωνο/e-mail:** |  |
|  |  |  |

Εισάγετε, αν απαιτείται, επιπρόσθετες σελίδες, αναφέροντας ευκρινώς το τμήμα της Αίτησης στο οποίο γίνεται αναφορά.

|  |  |  |
| --- | --- | --- |
| **Τμήμα Ι : Συνέχεια** | | |
|  | **Νόμιμοι Εκπρόσωποι** | **Προς επισύναψη τα αναγκαία νομιμοποιητικά έγγραφα** |
|  |  |  |
|  | **Όνομα:** |  |
|  | **Επώνυμο:** |  |
|  | **Όνομα Πατρός:** |  |
|  | **Τόπος και έτος γεννήσεως:** |  |
|  | **Υπηκοότητα:** |  |
|  | **Διεύθυνση κατοικίας:** |  |
|  | **Αριθμός ταυτότητας** **ή διαβατηρίου:** |  |
|  | **ΑΦΜ/Δ.Ο.Υ:** |  |
|  | **Τηλέφωνο/e-mail:** |  |
|  |  |  |
|  | **Όνομα:** |  |
|  | **Επώνυμο:** |  |
|  | **Όνομα Πατρός:** |  |
|  | **Τόπος και έτος γεννήσεως:** |  |
|  | **Υπηκοότητα:** |  |
|  | **Διεύθυνση κατοικίας:** |  |
|  | **Αριθμός ταυτότητας** **ή διαβατηρίου:** |  |
|  | **ΑΦΜ/Δ.Ο.Υ:** |  |
|  | **Τηλέφωνο/ e-mail:** |  |
|  |  |  |

Εισάγετε, αν απαιτείται, επιπρόσθετες σελίδες, αναφέροντας ευκρινώς το τμήμα της Αίτησης στο οποίο γίνεται αναφορά.

|  |  |  |
| --- | --- | --- |
| **Τμήμα Ι : Συνέχεια** | | |
| **Ι.5.** | **Εξουσιοδοτημένα Πρόσωπα** | **Προς επισύναψη τα αναγκαία νομιμοποιητικά έγγραφα** |
|  |  |  |
|  | **Όνομα:** |  |
|  | **Επώνυμο:** |  |
|  | **Θέση:** |  |
|  | **Τηλέφωνο/ e-mail:** |  |
|  |  |  |
|  | **Όνομα:** |  |
|  | **Επώνυμο:** |  |
|  | **Θέση:** |  |
|  | **Τηλέφωνο/ e-mail:** |  |
|  |  |  |
|  | **Όνομα:** |  |
|  | **Επώνυμο:** |  |
|  | **Θέση:** |  |
|  | **Τηλέφωνο/ e-mail:** |  |
|  |  |  |
|  |  |  |

|  |  |  |
| --- | --- | --- |
| **Ι.5.** | **Πρόσωπα που θα παρευρίσκονται στην αποσφράγιση των προσφορών** |  |
|  |  |  |
|  | **Όνομα:** |  |
|  | **Επώνυμο:** |  |
|  | **Θέση:** |  |
|  | **Τηλέφωνο/e-mail:** |  |
|  |  |  |
|  | **Όνομα:** |  |
|  | **Επώνυμο:** |  |
|  | **Θέση:** |  |
|  | **Τηλέφωνο/e-mail:** |  |

Εισάγετε, αν απαιτείται, επιπρόσθετες σελίδες, αναφέροντας ευκρινώς το τμήμα της Αίτησης στο οποίο γίνεται αναφορά.

|  |  |
| --- | --- |
| **Τμήμα IΙ : Πιστοποιητικά προς επισύναψη** | |
| **ΙΙ.1** | **Απόσπασμα ποινικού μητρώου. Η υποχρέωση προσκόμισης του ως άνω αποσπάσματος αφορά και στα μέλη του διοικητικού, διευθυντικού ή εποπτικού οργάνου του εν λόγω οικονομικού φορέα ή στα πρόσωπα που έχουν εξουσία εκπροσώπησης, λήψης αποφάσεων ή ελέγχου σε αυτό.** |
| **ΙΙ.2** | **Αποδεικτικό ενημερότητας εκδιδόμενο από την Α.Α.Δ.Ε. για την απόδειξη εκπλήρωσης των φορολογικών υποχρεώσεων τους.** |
| **ΙΙ.3** | **Πιστοποιητικό εκδιδόμενο από τον e-ΕΦΚΑ για την απόδειξη της εκπλήρωσης των υποχρεώσεων προς τους οργανισμούς κοινωνικής ασφάλισης** |
| **ΙΙ.4** | **Υπεύθυνη δήλωση ότι δεν έχει εκδοθεί δικαστική ή διοικητική απόφαση με τελεσίδικη και δεσμευτική ισχύ για την αθέτηση των υποχρεώσεών τους όσον αφορά στην καταβολή φόρων ή εισφορών κοινωνικής ασφάλισης.** |
| **ΙΙ.5** | **Ενιαίο Πιστοποιητικό Δικαστικής Φερεγγυότητας από το αρμόδιο Πρωτοδικείο, από το οποίο προκύπτει ότι δεν τελούν υπό πτώχευση, πτωχευτικό συμβιβασμό ή υπό αναγκαστική διαχείριση ή δικαστική εκκαθάριση ή ότι δεν έχουν υπαχθεί σε διαδικασία εξυγίανσης. Για τις ΙΚΕ προσκομίζεται επιπλέον και πιστοποιητικό του Γ.Ε.Μ.Η. περί μη έκδοσης απόφασης λύσης ή κατάθεσης αίτησης λύσης του νομικού προσώπου, ενώ για τις ΕΠΕ προσκομίζεται επιπλέον πιστοποιητικό μεταβολών.** |
| **ΙΙ.6** | **Πιστοποιητικό του Γ.Ε.Μ.Η. από το οποίο προκύπτει ότι το νομικό πρόσωπο δεν έχει λυθεί και τεθεί υπό εκκαθάριση με απόφαση των εταίρων.** |
| **ΙΙ.7** | **Εκτύπωση της καρτέλας «Στοιχεία Μητρώου/ Επιχείρησης» από την ηλεκτρονική πλατφόρμα της Ανεξάρτητης Αρχής Δημοσίων Εσόδων, όπως αυτά εμφανίζονται στο taxisnet, από την οποία να προκύπτει η μη αναστολή της επιχειρηματικής δραστηριότητάς τους.** |
| **ΙΙ.8** | **Για την απόδειξη της νόμιμης εκπροσώπησης, στις περιπτώσεις που ο συμμετέχων είναι νομικό πρόσωπο και υποχρεούται, κατά την κείμενη νομοθεσία, να δηλώνει την εκπροσώπηση και τις μεταβολές του στο ΓΕΜΗ, προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του, εκτός αν φέρει συγκεκριμένη χρονική ισχύ.** |
| **ΙΙ.9** | **Για την απόδειξη της νόμιμης σύστασης και των μεταβολών του νομικού προσώπου γενικό πιστοποιητικό μεταβολών του ΓΕΜΗ, εφόσον έχει εκδοθεί έως τρεις (3) μήνες πριν από την υποβολή του.** |

Επισυνάψατε όλα τα απαραίτητα έγγραφα σύμφωνα με τις οδηγίες και εισάγετε, αν απαιτείται, επιπρόσθετες σελίδες, αναφέροντας ευκρινώς το τμήμα της Αίτησης στο οποίο γίνεται αναφορά.

**Τμήμα ΙIΙ : Έγγραφα σχετικά με το ιδιοκτησιακό καθεστώς**

1. Μετοχική ή εταιρική σύνθεση του αιτούντος

Επισυνάψατε όλα τα απαραίτητα έγγραφα σύμφωνα με τις οδηγίες και εισάγετε, αν απαιτείται, επιπρόσθετες σελίδες, αναφέροντας ευκρινώς το τμήμα της Αίτησης στο οποίο γίνεται αναφορά.

**Τμήμα ΙV.1: Έγγραφα στα οποία θα περιγράφεται αναλυτικά η λειτουργία του δημόσιου δικτύου ηλεκτρονικών επικοινωνιών του Συμμετέχοντος. Τα υποβληθέντα στοιχεία οφείλουν να αποδεικνύουν τη δυνατότητα κάλυψης του συνόλου της επικράτειας.**

Επισυνάψατε όλα τα απαραίτητα έγγραφα σύμφωνα με τις οδηγίες και εισάγετε, αν απαιτείται, επιπρόσθετες σελίδες, αναφέροντας ευκρινώς το τμήμα της Αίτησης στο οποίο γίνεται αναφορά.

**Τμήμα ΙV.2: Έγγραφα στα οποία περιγράφεται αναλυτικά η γεωγραφική κάλυψη, η έκταση και η πυκνότητα του δημόσιου δικτύου ηλεκτρονικών επικοινωνιών της επιχείρησης, καθώς και η ικανότητα του ανωτέρω δικτύου αυτής να αντιδρά σε απρόσμενες καταστάσεις βάσει σαφώς καθορισμένων σχεδίων δράσης από τον πάροχο.**

Επισυνάψατε όλα τα απαραίτητα έγγραφα σύμφωνα με τις οδηγίες και εισάγετε, αν απαιτείται, επιπρόσθετες σελίδες, αναφέροντας ευκρινώς το τμήμα της Αίτησης στο οποίο γίνεται αναφορά.

**Τμήμα ΙV.3: Έγγραφα σχετικά με τα έτη της συνολικής επιχειρηματικής δραστηριότητας και τα δημοσιευμένα οικονομικά στοιχεία του Συμμετέχοντος στη Δημοπρασία των τελευταίων 3 οικονομικών χρήσεων.**

Επισυνάψατε όλα τα απαραίτητα έγγραφα σύμφωνα με τις οδηγίες και εισάγετε, αν απαιτείται, επιπρόσθετες σελίδες, αναφέροντας ευκρινώς το τμήμα της Αίτησης στο οποίο γίνεται αναφορά.

**Τμήμα ΙV.4: Έγγραφα τα οποία θα περιγράφουν αναλυτικά το σχέδιο ανάπτυξης του δημόσιου δικτύου ηλεκτρονικών επικοινωνιών που διαθέτει ο πάροχος.**

Επισυνάψατε όλα τα απαραίτητα έγγραφα σύμφωνα με τις οδηγίες και εισάγετε, αν απαιτείται, επιπρόσθετες σελίδες, αναφέροντας ευκρινώς το τμήμα της Αίτησης στο οποίο γίνεται αναφορά.

**Τμήμα ΙV.5: Έγγραφα σχετικά με τη δυνατότητα παροχής υπηρεσιών καθολικής υπηρεσίας καθορισμένης ελάχιστης ποιότητας στο σύνολο της ελληνικής επικράτειας.**

Επισυνάψατε όλα τα απαραίτητα έγγραφα σύμφωνα με τις οδηγίες και εισάγετε, αν απαιτείται, επιπρόσθετες σελίδες, αναφέροντας ευκρινώς το τμήμα της Αίτησης στο οποίο γίνεται αναφορά.

**Τμήμα V: ΔΗΛΩΣΗ ΑΠΟΔΟΧΗΣ ΤΩΝ ΟΡΩΝ ΤΗΣ ΔΙΑΔΙΚΑΣΙΑΣ ΚΑΘΩΣ ΚΑΙ ΔΕΣΜΕΥΣΗ ΠΑΡΟΧΗΣ ΥΠΗΡΕΣΙΩΝ ΣΥΜΦΩΝΑ ΜΕ ΤΙΣ ΙΣΧΥΟΥΣΕΣ ΚΑΘΕ ΦΟΡΑ ΔΙΑΤΑΞΕΙΣ**

Δηλώνω ότι:

1. Αποδέχομαι τους όρους της Δημοπρασίας όπως περιγράφονται στο Τεύχος Προκήρυξης και συνάδω με τις προϋποθέσεις οι οποίες περιγράφονται σε αυτό.
2. Νομιμοποιούμαι να συμμετάσχω στην Δημοπρασία τόσο σε σχέση με την υποβολή Προσφορών όσο και σε σχέση με τις υποχρεώσεις οι οποίες απορρέουν από το νομοθετικό πλαίσιο παροχής των στοιχείων της Καθολικής Υπηρεσίας που υποβάλλω αίτηση και οι οποίες αποτελούν αντικείμενο της Δημοπρασίας.
3. Θα προσφέρω τις υπηρεσίες που αιτούμαι την παροχή, εφόσον επιλεγώ ως πάροχος Καθολικής Υπηρεσίας, σύμφωνα με το νομοθετικό πλαίσιο που διέπει την παροχή Καθολικής Υπηρεσίας, για το συνολικό χρονικό διάστημα ορισμού μου.
4. Η χρέωση στον τελικό χρήστη των στοιχείων καθολικής υπηρεσίας, όπως αυτά ορίζονται στο Παράρτημα της Υπουργικής Απόφασης με αριθ. 7435 ΕΞ 2022/28-02-2022 (Β’ 1297), θα είναι χαμηλότερη ή ίση με είκοσι επτά (27) ευρώ το μήνα συμπεριλαμβανομένου Φ.Π.Α. και τελών.
5. Οι πληροφορίες που περιλαμβάνονται στην Αίτηση είναι αληθείς, ακριβείς και πλήρεις.

Υπογραφή:-

[Νόμιμος Εκπρόσωπος +

Σφραγίδα Συμμετέχοντος]

# ΠΑΡΑΡΤΗΜΑ Β: ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ ΣΥΜΜΕΤΟΧΗΣ

ΕΓΓΥΗΤΙΚΗ ΕΠΙΣΤΟΛΗ ΣΥΜΜΕΤΟΧΗΣ

ΤΡΑΠΕΖΑ ............................ Α.Ε.

Προς:

Επιτροπή Τηλεπικοινωνιών και Ταχυδρομείων

Λεωφ. Κηφισίας 60,

151 23 Μαρούσι, Αττική

........ ........ .................. 2015

ΕΓΓΥΗΤΙΚΗ ΕΠΙΣΤΟΛΗ ΑΡΙΘΜ. \*\*\*\*\*\*\*\* ΓΙΑ 100.000,00 Ευρώ (Εκατό Χιλιάδες Ευρώ)

Κύριοι,

Με την παρούσα εγγυόμαστε ανέκκλητα και ανεπιφύλακτα, ευθυνόμενοι απέναντί σας εις ολόκληρο και ως αυτοφειλέτες, παραιτούμενοι από το ευεργέτημα της διζήσεως και διαιρέσεως , υπέρ της Εταιρείας με την επωνυμία ................. η οποία εδρεύει στο .........., οδός ................ αριθ. ......., με ΑΦΜ ................. (και ΑΡΜΑΕ ............... ) μέχρι του ποσού Ευρώ\*\*\*\* 100.000,00\*\*\*\* (Εκατό Χιλιάδων Ευρώ), στο οποίο και μόνο περιορίζεται η υποχρέωσή μας, για την από την παραπάνω Εταιρεία καλή και πιστή τήρηση όλων των υποχρεώσεων της Εταιρείας, περιλαμβανομένων χωρίς περιορισμό και των πιθανών κυρώσεων που μπορεί να επιβληθούν στην Εταιρεία, από τη συμμετοχή της στη δημοπρασία για την επιλογή Παρόχου/Παρόχων Καθολικής Υπηρεσίας, σύμφωνα με τo Τεύχος Προκήρυξης το οποίο εγκρίθηκε με την υπ’ αριθμ. ……./../….. Απόφαση της Εθνικής Επιτροπής Τηλεπικοινωνιών και Ταχυδρομείων και για όλη τη διάρκεια της διαδικασίας μέχρι την Απόφαση της ΕΕΤΤ με την οποία ανακηρύσσονται οι Υπερθεματιστές. Θα τηρούμε στην διάθεσή σας το παραπάνω ποσό, το οποίο θα σας καταβάλουμε ολικά ή μερικά σε πρώτη ζήτηση από εσάς, χωρίς να δικαιούμαστε να προβάλουμε οποιαδήποτε ένσταση ή αντίρρηση, μέσα σε τρεις ημέρες από την έγγραφη δήλωσή σας περί μερικής ή ολικής κατάπτωσης, υπό τον όρο της ταυτόχρονης επιστροφής σε εμάς της παρούσας σε περίπτωση ολικής κατάπτωσής της. Σε περίπτωση μερικής ή τμηματικής κατάπτωσης της παρούσας, αυτή θα ισχύει για το υπόλοιπο ποσό και με τους ίδιους όρους που αναφέρονται σε αυτήν.

Η παρούσα είναι ανέκκλητη, αφορά την παραπάνω και μόνο αιτία και ισχύει μέχρι την επιστροφή της σε εμάς, το αργότερο σε κάθε περίπτωση μέχρι την 28η Φεβρουαρίου 2023 οπότε και θα καταστεί άκυρη και δεν θα γεννά καμία υποχρέωση για εμάς, εφόσον δεν έχετε εγγράφως ζητήσει την ολική ή μερική κατάπτωσή της πριν από την πάροδο της διάρκειας ισχύος της.

Η παρούσα σύμβαση διέπεται από το Ελληνικό Δίκαιο και η τράπεζα μας αποδέχεται την αρμοδιότητα των δικαστηρίων της Αθήνας.

Τέλος, βεβαιώνουμε ότι το ποσό της παρούσας εγγύησης δεν υπερβαίνει το όριο που έχει ταχθεί από τον Νόμο για την Τράπεζά μας.

Με τιμή,

# ΠΑΡΑΡΤΗΜΑ Γ: ΕΝΤΥΠΟ ΑΡΧΙΚΗΣ ΟΙΚΟΝΟΜΙΚΗΣ ΠΡΟΣΦΟΡΑΣ

**ΣΥΜΜΕΤΕΧΩΝ …………..**

Με την παρούσα Προσφορά η οποία γίνεται για λογαριασμό τ…………………………..……….. δηλώνεται ότι το μέγιστο ποσό αποζημίωσης για την αντιστάθμιση της επιβάρυνσης από το Καθαρό Κόστος Καθολικής Υπηρεσίας, ανά διαχειριστική χρήση, δεν δύναται να υπερβαίνει τα:

. . 0 0 0

**…………………………………εκ………………………………….. χιλιάδες ευρώ** (ολογράφως)

Η προσφορά δηλώνεται **αριθμητικώς και ολογράφως**. Σε περίπτωση ασυμφωνίας μεταξύ του «αριθμητικώς» και «ολογράφως» υπερισχύει το «ολογράφως».

ΑΘΗΝΑ / /2022

Υπογραφή:-

[Νόμιμος Εκπρόσωπος +

Σφραγίδα Συμμετέχοντος]

# 

# ΠΑΡΑΡΤΗΜΑ Δ: ΥΠΟΔΕΙΓΜΑΤΑ ΕΝΤΥΠΩΝ ΔΗΜΟΠΡΑΣΙΑΣ ΠΟΛΛΑΠΛΩΝ ΓΥΡΩΝ

**ΥΠΟΒΟΛΗ ΠΡΟΣΦΟΡΑΣ**

**ΣΥΜΜΕΤΕΧΩΝ …………..**

**ΑΡΙΘΜΟΣ ΓΥΡΟΥ ……………**

Με την παρούσα Προσφορά η οποία γίνεται για λογαριασμό τ…………………………..……….. δηλώνεται ότι το μέγιστο ποσό αποζημίωσης για την αντιστάθμιση της επιβάρυνσης από το Καθαρό Κόστος Καθολικής Υπηρεσίας, ανά διαχειριστική χρήση, δεν δύναται να υπερβαίνει τα:

. . 0 0 0

**…………………………….…εκ………………………………….. χιλιάδες ευρώ** (ολογράφως)

Η προσφορά δηλώνεται **αριθμητικώς και ολογράφως**. Σε περίπτωση ασυμφωνίας μεταξύ του «αριθμητικώς» και «ολογράφως» υπερισχύει το «ολογράφως».

ΑΘΗΝΑ / /2022

Υπογραφή Υπογραφή

Σφραγίδα ΕΕΤΤ (ενός εκ των τριών Εξουσιoδοτημένων Προσώπων + σφραγίδα της Εταιρείας)

**ΔΙΚΑΙΩΜΑ ΠΡΟΣΩΡΙΝΗΣ ΑΠΟΧΗΣ Νο 1**

**ΣΥΜΜΕΤΕΧΩΝ …………..**

**ΑΡΙΘΜΟΣ ΓΥΡΟΥ ……………**

Με το παρόν, ως εξουσιοδοτημένος εκπρόσωπος τ…………………………, δηλώνω υπεύθυνα ότι δεσμεύομαι από τους κανόνες της Δημοπρασίας για την επιλογή παρόχου Καθολικής Υπηρεσίας και από τις αποφάσεις της ΕΕΤΤ και για τον παρόντα Γύρο επιλέγω να ασκήσω το 1ο εκ των τεσσάρων (4) Δικαιωμάτων Προσωρινής Αποχής και να μην υποβάλω Προσφορά για το Γύρο αυτό.

ΑΘΗΝΑ ../ /2022

Υπογραφή

(ενός εκ των τριών Εξουσιoδοτημένων Προσώπων + σφραγίδα της Εταιρείας)

Σφραγίδα

Υπογραφή ΕΕΤΤ

**ΔΙΚΑΙΩΜΑ ΠΡΟΣΩΡΙΝΗΣ ΑΠΟΧΗΣ Νο 2**

**ΣΥΜΜΕΤΕΧΩΝ …………..**

**ΑΡΙΘΜΟΣ ΓΥΡΟΥ ……………**

Με το παρόν, ως εξουσιοδοτημένος εκπρόσωπος τ…………………………, δηλώνω υπεύθυνα ότι δεσμεύομαι από τους κανόνες της Δημοπρασίας για την επιλογή παρόχου Καθολικής Υπηρεσίας και από τις αποφάσεις της ΕΕΤΤ και για τον παρόντα Γύρο επιλέγω να ασκήσω το 2ο εκ των τεσσάρων (4) Δικαιωμάτων Προσωρινής Αποχής και να μην υποβάλω Προσφορά για το Γύρο αυτό.

ΑΘΗΝΑ …/ /2022

Υπογραφή

(ενός εκ των τριών Εξουσιoδοτημένων Προσώπων + σφραγίδα της Εταιρείας)

Σφραγίδα

Υπογραφή ΕΕΤΤ

**ΔΙΚΑΙΩΜΑ ΠΡΟΣΩΡΙΝΗΣ ΑΠΟΧΗΣ Νο 3**

**ΣΥΜΜΕΤΕΧΩΝ …………..**

**ΑΡΙΘΜΟΣ ΓΥΡΟΥ ……………**

Με το παρόν, ως εξουσιοδοτημένος εκπρόσωπος τ…………………………, δηλώνω υπεύθυνα ότι δεσμεύομαι από τους κανόνες της Δημοπρασίας για την επιλογή παρόχου Καθολικής Υπηρεσίας και από τις αποφάσεις της ΕΕΤΤ και για τον παρόντα Γύρο επιλέγω να ασκήσω το 3ο εκ των τεσσάρων (4) Δικαιωμάτων Προσωρινής Αποχής και να μην υποβάλω Προσφορά για το Γύρο αυτό.

ΑΘΗΝΑ …/ /2022

Υπογραφή

(ενός εκ των τριών Εξουσιoδοτημένων Προσώπων + σφραγίδα της Εταιρείας)

Σφραγίδα

Υπογραφή ΕΕΤΤ

**ΔΙΚΑΙΩΜΑ ΠΡΟΣΩΡΙΝΗΣ ΑΠΟΧΗΣ Νο 4**

**ΣΥΜΜΕΤΕΧΩΝ …………..**

**ΑΡΙΘΜΟΣ ΓΥΡΟΥ ……………**

Με το παρόν, ως εξουσιοδοτημένος εκπρόσωπος τ…………………………, δηλώνω υπεύθυνα ότι δεσμεύομαι από τους κανόνες της Δημοπρασίας για την επιλογή παρόχου Καθολικής Υπηρεσίας και από τις αποφάσεις της ΕΕΤΤ και για τον παρόντα Γύρο επιλέγω να ασκήσω το 4ο εκ των τεσσάρων (4) Δικαιωμάτων Προσωρινής Αποχής και να μην υποβάλω Προσφορά για το Γύρο αυτό.

ΑΘΗΝΑ …/ /2022

Υπογραφή

(ενός εκ των τριών Εξουσιoδοτημένων Προσώπων + σφραγίδα της Εταιρείας)

Σφραγίδα

Υπογραφή ΕΕΤΤ

**ΔΗΛΩΣΗ ΑΠΟΧΩΡΗΣΗΣ ΑΠΟ ΤΗ ΔΗΜΟΠΡΑΣΙΑ**

**ΣΥΜΜΕΤΕΧΩΝ …………..**

**ΑΡΙΘΜΟΣ ΓΥΡΟΥ ……………**

Με την παρούσα, ως εξουσιοδοτημένος εκπρόσωπος τ……………………, δηλώνω υπεύθυνα ότι δεσμεύομαι από τους κανόνες της Δημοπρασίας για την επιλογή παρόχου Καθολικής Υπηρεσίας και από τις αποφάσεις της ΕΕΤΤ και αποχωρώ από τη Δημοπρασία.

ΑΘΗΝΑ …./ /2022

Υπογραφή

(ενός εκ των τριών Εξουσιοδοτημένων Προσώπων + σφραγίδα της Εταιρείας)

Σφραγίδα

Υπογραφή ΕΕΤΤ

**ΑΝΑΚΟΙΝΩΣΗ ΟΔΗΓΙΩΝ ΓΙΑ ΤΟΝ ΕΠΟΜΕΝΟ ΓΥΡΟ & ΑΠΟΤΕΛΕΣΜΑΤΑ ΠΡΟΗΓΟΥΜΕΝΟΥ ΓΥΡΟΥ**

Ο …….. Γύρος της Δημοπρασίας θα πραγματοποιηθεί την ……………. και θα ξεκινήσει στις …………. Οι Συμμετέχοντες στη Δημοπρασία θα πρέπει να έχουν έτοιμες τις Προσφορές τους στις ……….......

**Αποτελέσματα …….. Γύρου**

|  |  |
| --- | --- |
|  | Προσφορά (ευρώ) |
| Συμμετέχων 1 |  |
| Συμμετέχων 2 |  |
| Συμμετέχων 3 |  |
| Συμμετέχων 4 |  |
| Συμμετέχων 5 |  |
| **Μειοδότης** |  |
| **Τρέχουσα τιμή** |  |
| **Μέγιστη Προσφορά Γύρου** |  |

|  |
| --- |
| Αποσυρθέντες ή Αποσυρθέντες Συμμετέχοντες |
| **-** |
| **-** |

Σφραγίδα

Υπογραφή ΕΕΤΤ

# ΠΑΡΑΡΤΗΜΑ Ε: ΣΥΜΒΑΣΗ ΑΝΑΘΕΣΗΣ ΠΑΡΟΧΗΣ ΚΑΘΟΛΙΚΗΣ ΥΠΗΡΕΣΙΑΣ

Στην Αθήνα ……………..2022 μεταξύ των Εθνική Επιτροπή Τηλεπικοινωνιών και Ταχυδρομείων (EETT), η οποία εδρεύει στο Μαρούσι Αττικής, Λεωφόρος Κηφισίας 60 και εκπροσωπείται νομίμως στη παρούσα από τον Πρόεδρό της ……………………… (του λοιπού «Αναθέτουσα Αρχή») και ………….………. (του λοιπού «Ανάδοχος»)

όπου ο Ανάδοχος ανακηρύχθηκε Υπερθεματιστής στην Δημοπρασία η οποία έγινε με βάση το Τεύχος Προκήρυξης που δημοσιεύθηκε την 14η/10/2022 από την ΕΕΤΤ για την επιλογή παρόχου Καθολικής Υπηρεσίας.

Ήδη δια της παρούσης συμφωνούνται και συνομολογούνται τα εξής:

**Άρθρο 1**

**Αντικείμενο**

Αντικείμενο της Συμβάσεως είναι η ανάθεση της παροχής Καθολικής Υπηρεσίας από τον Ανάδοχο σύμφωνα με τα οριζόμενα στον Νόμο 4727/2020, στις Υπουργικές Αποφάσεις με αριθ. 7435 ΕΞ 2022/28-02-2022 (Β’ 1297) και 20448 ΕΞ 2022/26-05-2022 (Β’ 2657), στις Αποφάσεις της ΕΕΤΤ ΑΠ 1027/004/18-4-2022 (Β’ 2705) και ΑΠ 1039/2/18-7-2022 (Β’ 4403), στο Τεύχος Προκήρυξης, στο Παράρτημα αυτού και στην Τελική Προσφορά του Αναδόχου, δυνάμει της οποίας του κατακυρώθηκε ο διαγωνισμός.

**Άρθρο 2**

**Βασικές Υποχρεώσεις του Αναδόχου**

1. Ο Ανάδοχος είναι αποκλειστικά υπεύθυνος για την ορθότητα, πληρότητα και αρτιότητα της παροχής Καθολικής Υπηρεσίας. Ο Ανάδοχος θα εκπληρώσει όλες τις κύριες και παρεπόμενες υποχρεώσεις του που απορρέουν από την παρούσα Σύμβαση και για όσα θέματα δεν ρυθμίζονται ρητά σε αυτήν, από τον Νόμο 4727/2020, τις Υπουργικές Αποφάσεις με αριθ. 7435 ΕΞ 2022/28-02-2022 (Β’ 1297) και 20448 ΕΞ 2022/26-05-2022 (Β’ 2657), από τις Αποφάσεις της ΕΕΤΤ ΑΠ 1027/004/18-4-2022 (Β’ 2705) και ΑΠ 1039/2/18-7-2022 (Β’ 4403), από το Τεύχος Προκήρυξης και το Παράρτημα αυτού και την Τελική Προσφορά του δυνάμει της οποίας του κατακυρώθηκε ο διαγωνισμός. Εάν ο Ανάδοχος εκπληρώνει πλημμελώς τις υποχρεώσεις του, εφαρμόζονται οι διατάξεις του άρθρου 16 της Υπουργικής Απόφασης με αριθ. 7435 ΕΞ 2022/28-2-2022 (Β’ 1297).

2. Ο Ανάδοχος δεσμεύεται ότι θα λειτουργεί σύμφωνα με τους όρους της κείμενης ελληνικής νομοθεσίας περί Ηλεκτρονικών Επικοινωνιών και ιδίως της νομοθεσίας περί Καθολικής Υπηρεσίας.

3.Με την επιφύλαξη των διατάξεων της παραγράφου 2 του άρθρου 14 της Υπουργικής Απόφασης με αριθ. 7435 ΕΞ 2022/28-02-2022 (Β’ 1297), ο Ανάδοχος δεσμεύεται ότι για την εκπλήρωση των υποχρεώσεων Καθολικής Υπηρεσίας που αναλαμβάνει δεν δύναται να αιτηθεί ανά διαχειριστική χρήση ποσό αποζημίωσης, για την αντιστάθμιση της επιβάρυνσης από το Καθαρό Κόστος Καθολικής Υπηρεσίας, υψηλότερο από την προσφορά με την οποία ανακηρύχτηκε Υπερθεματιστής.

4. Κατά τη διάρκεια ισχύος της παρούσας σύμβασης, ο Ανάδοχος δεν θα υπογράφει Συμβάσεις, δεν θα προβαίνει σε διακανονισμούς ούτε θα λαμβάνει μέρος σε συμφωνίες οι οποίες είναι με οποιοδήποτε τρόπο αντίθετες με τους όρους της παρούσης Συμβάσεως ή του ισχύοντος νομοθετικού πλαισίου.

**Άρθρο 3**

**Λοιπές υποχρεώσεις του Αναδόχου**

Ο Ανάδοχος οφείλει :

1. Να κοινοποιεί στην ΕΕΤΤ την πρόθεσή του να αλλάξει την εταιρική του οργάνωση, το εταιρικό του κεφάλαιο και τη νομιμοποίηση της εταιρίας.

2. Να έχει καθ’ όλη την διάρκεια ισχύος της παρούσας σύμβασης επαρκή διαθέσιμα κεφάλαια τα οποία είναι αναγκαία για να επιτύχει τις υποχρεώσεις του.

**Άρθρο 4**

**Κοινοποιήσεις – Δημοσιεύσεις**

1. Όλες οι κοινοποιήσεις, αιτήσεις, απαιτήσεις, αξιώσεις και άλλες γνωστοποιήσεις βάσει του παρόντος θα αποστέλλονται εγγράφως , ως ακολούθως :

Αναθέτουσα Αρχή: Στα πρόσωπα εκείνα που ο δικαιοπάροχος θα προσδιορίζει εγγράφως.

Ανάδοχος : …………………………………..

ή σε εκείνη την διεύθυνση την οποία, το πρόσωπο στο οποίο γίνεται η κοινοποίηση, έχει προηγουμένως γνωστοποιήσει στο έτερο μέρος εγγράφως, κατά τον τρόπο ο οποίος εκτίθεται ανωτέρω.

2. Τα μέρη γνωρίζουν ότι η παρούσα Σύμβαση, μετά την υπογραφή της, θα κυρωθεί από την Ολομέλεια της ΕΕΤΤ και θα σταλεί προς δημοσίευση στην Εφημερίδα της Κυβερνήσεως.

**Άρθρο 5**

**Αρμοδιότητες και δικαιοδοσία**

Με την επιφύλαξη των ειδικών ρυθμίσεων που περιέχονται στη νομοθεσία περί Ηλεκτρονικών Επικοινωνιών και, ειδικότερα, περί Καθολικής Υπηρεσίας, η παρούσα σύμβαση διέπεται από το ελληνικό δίκαιο. Για κάθε διαφορά που τυχόν θα προκύψει από την εκτέλεση της παρούσας Σύμβασης αρμόδια ορίζονται τα Δικαστήρια Αθηνών. Πριν από οποιαδήποτε προσφυγή στα Δικαστήρια, τα συμβαλλόμενα μέρη θα καταβάλλουν κάθε προσπάθεια για φιλική διευθέτηση των αναφυομένων διαφορών.

**Άρθρο 6**

**Έναρξη ισχύος της σύμβασης**

Ως έναρξη ισχύος της παρούσας σύμβασης ορίζεται η ημερομηνία υπογραφής της από τα συμβαλλόμενα μέρη.

Η παρούσα σύμβαση καταρτίστηκε σε δύο (2) όμοια πρωτότυπα, τα οποία αφού υπεγράφησαν από τους νομίμους εκπροσώπους και των δύο συμβαλλομένων μερών, παρελήφθησαν τόσο από την ΕΕΤΤ) όσο και από την Ανάδοχο.

**ΟΙ ΣΥΜΒΑΛΛΟΜΕΝΟΙ**

**ΓΙΑ ΤΗΝ ΕΕΤΤ ΓΙΑ ΤΗΝ ΑΝΑΔΟΧΟ**

1. Σύμφωνα με την υπ’ αριθ. 1039/6/18-7-2022 Απόφαση της ΕΕΤΤ «Πρόσκληση Εκδήλωσης Ενδιαφέροντος για την παροχή καθολικής υπηρεσίας». [↑](#footnote-ref-1)